fr fi eo en eo eo eo eo eo eo eo eo eo eo eo eo eo eo eo eo eo eo eo eo eo hbs_lat eo eo eo eo eo eo eo eo eo nl eo eo eo eo eo eo eo eo eo eo eo eo eo eo eo fr fr fr eo en eo en en fr es fr fr eo eo
Publikigita Julio 25, 2011 de petro666
Kleriga lundo estas tradicia programo de la Universala Kongreso de Esperanto. Dum la antaŭtagmezo en tri sinsekvaj 90-minutaj blokoj okazas en malsamaj salonoj ĉiam po kvin, do sume 15 prelegoj en Esperanto pri diversaj popularsciencaj temoj – ĉi-jare oni povis kleriĝi ekz. pri la evoluo de poŝtelefonoj, defioj en multlingva tradukado, funkciado de la Unuiĝintaj Nacioj, specifaĵoj de la intergeneracia dialogo, principoj kaj perspektivoj de la Vikipedio aŭ modernaj manieroj disvastigi esperanton elektronike.
Ĝuste la raportadon pri tiuj lastaj du temoj kun sinsekva vigla diskuto kun la ĉeestanta publiko prizorgis la aktivuloj de E@I kiuj ĉeestas la kongreson. Unue matene triopo de estraranoj (Peter Baláž, Marek Blahuš kaj Jevgenij Gaus) prezentis plurajn sukcesajn inciatojn kiuj celas informi la publikon pri esperanto kaj doni al interesiĝantoj la eblon interrete lerni ĝin. Poste en aparta prelego Marek Blahuš parolis pri la reta enciklopedio Vikipedio, okaze de la 10-jara jubileo kiun ĝi festis januare.
Ambaŭ prelegojn partoprenis preskaŭ cento da kongresanoj. E@I-aktivuloj prezentis al ili siajn interretajn projektojn kiel lernu.net, aktuale.info, komputeko.net,  bretaro.net, tradukejo.ikso.net aŭ slovake.eu, sed ankaŭ pri aliaj gravaj retejoj kiel ipernity.com aŭ wikitrans.net. La publikon surprizis la aktualaj ciferoj pri la E@I-projektoj: antaŭ kelkaj semajnoj registriĝis jam la 100.000-a uzanto; ĉiumonate la paĝarojn uzas pli ol 200.000 personoj, kiuj vizitas 3,5 milionojn da paĝoj.
La du kontribuoj de E@I al la Kleriga lundo helpis pli levi atenton pri la organizo, kiu nun prezentiĝas (kune kun ESF) ankaŭ pere de propra budo kiu situas en la enirhalo de la kongresejo. Deĵorantoj (inter ili krom la estraranoj ankaŭ Agnieszka Mozer kaj Erin Piateski) tie disdonas informilojn pri la E@I-projektoj, prezentas E@I-eldonaĵojn kaj akceptas donacojn por la nova kampanjo kiu celas helpi la renovigon de lernu.net kaj la agadon de ESF (Esperantic Studies Foundation) – la ĝis nun plej granda subtenanto de la agado de E@I.
Kategorio: Senkategoria | Etikedoj: E@I, Kopenhago, UK | Komentoj malŝaltitaj ĉe Kleriga lundo dum UK
Komputila lingvistiko dum ILEI-simpozio
Publikigita Julio 23, 2011 de petro666
En Kopenhago, la 23-an de julio matene, kadre de dutaga simpozio aranĝita okaze de la 44-a konferenco de ILEI, Marek Blahuš, estrarano de E@I, enkondukis la publikon en la fakon komputila lingvistiko kaj prezentis 30 interretajn projektojn kiuj traktas la naturajn lingvojn (ofte inkluzive de Esperanto) sur diversaj niveloj: ekde retejoj por sintezi aŭ registri elparolon, tra vortaroj kaj programoj scipovantaj konjugacii verbojn, ĝis maŝina tradukiloj kaj ekspertaj sistemoj ligitaj al datumbazoj de scioj. Lia prelego estis unu el 12 prezentitaj dum la simpozio kiun ĉeestis preskaŭ cento da homoj, plejparte elstaraj esperantistoj kaj esperantistaj sciencistoj, sed ankaŭ kelkaj neesperantistoj el la gastiganta Universitato de Kopenhago, pro kio Esperanto uziĝis kune kun la angla lingvo, plej ofte per interpretado aŭ samtempa prezentado de du tekstoversioj. Sub la gvido de Duncan Charters, prezidanto de ILEI, la ĉeestantoj nun ankoraŭ klopodos formi komunajn simpoziajn konkludojn. La tuta simpozio estis registrita per kamerao kaj la prezentitaj tekstoj kolektitaj por posta publikigo, sed vi jam nun ĉi tie povas gustumi specimenon – la prezentaĵon de Marek Blahuš kiu enhavas multajn utilajn ligilojn al projektoj pri komputila lingvoprilaboro kaj lingvolernado eblas elŝuti ĉi tie: ilei-simpozio-2011-poiome1
Kategorio: E@Info, Interreto kaj komunikado, Projektoj kaj aranĝoj, Scienco kaj tekniko | Etikedoj: E@I, ILEI, konferenco, Kopenhago, simpozio | Komentoj malŝaltitaj ĉe Komputila lingvistiko dum ILEI-simpozio
Novaĵoj de la 96-a Universala Kongreso
Publikigita Julio 22, 2011 de petro666
Saluton al ĉiuj el Danio!
La Universala Kongreso en Kopenhago komenciĝos morgaŭ (sabate), kaj ĝin partoprenontaj E@I-estraranoj decidis, ke indus informi pri la aranĝo pere de nia blogo.
Ekde hodiaŭ ni do provos informi (laŭeble ĉiutage) pri aktualaĵoj de la kongreso, pri novaĵoj, interesaj programeroj ktp. Certe ni informos ĉefe pri tiuj, kiujn ni mem partoprenos kaj kiuj rilatas al la agado de E@I – la informoj do ne celas esti iu objektiva superrigardo pri la kongreso kiel tuto. Nia celo estas informi pri nia agado dum la UK, kaj pri la temoj, ĉefe rilataj al “Esperanto kaj Interreto”.
Jam hodiaŭ okazas unua tago de la Simpozio, organizata de ILEI pri lingvaj temoj: “Lingvoj de scienca komunikado kaj edukado”. Ĝi daŭros ĝis morgaŭ tagmeze, do ni provos jam morgaŭ liveri iujn rezultojn de la simpozio kaj freŝajn informojn pri ĝi.
Kategorio: Senkategoria | Etikedoj: E@I, Kopenhago, UK | Komentoj malŝaltitaj ĉe Novaĵoj de la 96-a Universala Kongreso
Elekti monaton Aŭgusto 2017  (3) Marto 2017  (2) Februaro 2017  (1) Januaro 2017  (2) Novembro 2016  (1) Junio 2016  (2) Marto 2016  (2) Februaro 2016  (1) Novembro 2015  (1) Oktobro 2015  (2) Septembro 2015  (1) Majo 2015  (1) Marto 2015  (2) Februaro 2015  (2) Novembro 2014  (1) Majo 2014  (1) Oktobro 2013  (1) Aŭgusto 2013  (1) Julio 2013  (1) Marto 2013  (1) Februaro 2013  (1) Januaro 2013  (1) Decembro 2012  (2) Oktobro 2012  (1) Majo 2012  (1) Aprilo 2012  (4) Marto 2012  (4) Februaro 2012  (1) Januaro 2012  (3) Novembro 2011  (1) Oktobro 2011  (3) Septembro 2011  (2) Aŭgusto 2011  (3) Julio 2011  (3) Junio 2011  (1) Majo 2011  (2) Aprilo 2011  (1) Marto 2011  (1) Januaro 2011  (1) Decembro 2010  (5) Novembro 2010  (1) Oktobro 2010  (1) Septembro 2010  (1) Aŭgusto 2010  (5) Junio 2010  (3) Majo 2010  (7) Aprilo 2010  (10) Marto 2010  (4) Februaro 2010  (4) Januaro 2010  (15) Decembro 2009  (21) Novembro 2009  (16) Oktobro 2009  (10) Septembro 2009  (1) Junio 2009  (3) Aprilo 2009  (2) Marto 2009  (4) Februaro 2009  (3) Januaro 2009  (4) Decembro 2008  (2) Novembro 2008  (5) Oktobro 2008  (14)
Elekti kategorion Amuzaĵoj kaj interesaĵoj  (37) Aparataro kaj akcesoraĵoj  (19) Aspektigo kaj grafiko  (7) E@Info  (34) Foto kaj video  (16) Interreto kaj komunikado  (84) Laboro kaj negoco  (17) Ludoj  (5) Programado  (8) Programaro kaj sekureco  (42) Projektoj kaj aranĝoj  (30) Scienco kaj tekniko  (17) Senkategoria  (17)
Ĉu vi prepariĝas por testo pri civitaniĝo? Deutsch.info helpos vin sukcesi
Aktuala problemo de adoleskantoj – sekstekstado kaj reta pornografio
Eŭropanoj revenas al studado de la rusa
Konstrui skatolojn simplas, per (ankaŭ) Esperantlingva retejo
La fama socia reto Vkontakte (VK) ankaŭ en Esperanto!
Cyberhelp.eu – retejo pri la reta ĉikanado atendas la Esperantan tradukon
La 101-a UK – eksterordinara reklamo tra la urbo kaj la lando
pri tio mi konsentas, ke necesas komunik...
Mi ne diras ke tio estas neniu problemo,...
saluton, Karotulo. vi eble trovas tion n...
Oh ve, adoleskantoj spektas pornografion...
Saluton karaj geamikoj. Mi deziros sci...
Estas direnda, ke nur enskribiĝintoj pov...
Iuspeca skandalo: "Bedaŭrinde vi ne rajt...
iPhone lingvoj Tradukado ludo Kopenhago Vikipedio Linukso Socia reto interreto E@I Guglo Firefox e-libroj fotografio estonteco Doodle domajnoj librolegilo Apple SES serĉado konkurso Google Libera programaro Esperanto Sekureco Kunlaboro Bing Facebook scienco staĝo Microsoft filmoj kalendaro YouTube Klavaro OpenOffice Vindozo Google Translate KAEST retumilo lernu! Android Mozilla Komunikado
La blogo estas kreita per WordPress kaj estas prizorgata de E@I.
Afiŝoj (RSS) kaj Komentoj (RSS).